Putin Donetsk va Lugansk respublikalari mustaqilligini tan oldi — video

Rossiya prezidenti Vladimir Putin Donetsk va Lugansk respublikalari mustaqilligini tan oldi. Davlat rahbari 21 fevral kuni “Donetsk xalq respublikasini tan olish to'g'risida”gi va “Lugansk xalq respublikasini tan olish to'g'risida”gi farmonlarni imzoladi.
Vladimir Putin DxR rahbari Denis Pushilin va LxR rahbari Leonid Pasechnik bilan birgalikda respublikalar o'rtasida do'stlik, hamkorlik va o'zaro yordam to'g'risidagi shartnomani imzolagan. Marosim yakunida Rossiya prezidenti ikkala respublika rahbarlari bilan ham suhbatlashgan.
Shundan so'ng Suriya va Checheniston ham DxR va LxRni tan olish qaroriga qo'shilishini ma'lum qildi. Evrokomissiya va Evropa kengashi rahbarlari esa DxR va LxR mustaqilligini tan olishni xalqaro huquq va Ukraina hududiy yaxlitligini buzish deb atadi.

Eslatib o'tamiz, 21 fevral kuni Donetsk xalq respublikasi rahbari Denis Pushilin va Lugansk xalq respublikasi rahbari Leonid Pasechnik Rossiya prezidentidan respublikalar mustaqilligini tan olishni so'rab, murojaat qilgandi.